રાજયમાં સળંગ રર વર્ષથી શાસન કરતી ભાજપની સરકાર એ ખેડૂત વિરોધી નિતીનાં કારણે સમગ્ર રાજયનાં ખેડૂતો આજે દેવાદાર બન્યા છે. ચુંટણી સમયે નારાજ ખેડૂતોને ભોળવવા ટેકાના ભાવે મગફળી ખરીદવાનો કાર્યક્રમ વ્હાલા દવલાની નિતી સાથે સમગ્ર ગુજરાતમાં લાગુ કર્યો, ૩૩ લાખ મેટ્રીક ટન અંદાજીત ઉત્પાદન સામે માત્ર ૭ લાખ ૩૧ હજાર મેટ્રીક ટન ટેકાના ભાવે ખરીદી કરવામાં અને ખરીદીમાં પણ કિન્નાખોરી-રાજકીય ભેદભાવ સાથે પ્રતિ મણ રૂા.પ૦ નું બારોબાર કમિશન લઇ નબળી ગુણવત્તાવાળી મગફળી સરકારી ગોડાઉનોમાં ઠાલવવામાં આવી. તે પૈકી મોટા ભાગની સળગાવી દેવાઇ અને વહાલાઓ કમાઇ ગયા પરંતુ જે ખેડૂતોએ મગફળી વેચી હતી તેઓને પાંચ મહિના બાદ પણ ચુકવણુ઼ કરવામાં આવ્યું નથી.